180 से ज्यादा देशों के लोग शामिल होंगे; UN हेडक्वार्टर में होगा आयोजन
PM Modi to lead Yoga Day event at UN Headquarters in New york; 21 जून को न्यूयॉर्क स्थित UN हेडक्वार्टर में योग दिवस कार्यक्रम का आयोजन किया जाएगा। इस कार्यक्रम का नेतृत्व PM मोदी करेंगे।
21 जून को न्यूयॉर्क स्थित UN हेडक्वार्टर में योग दिवस कार्यक्रम का आयोजन किया जाएगा। इस कार्यक्रम का नेतृत्व PM मोदी करेंगे। सूत्रों के मुताबिक, योग दिवस पर होने वाले इस कार्यक्रम में 180 से ज्यादा देशों के लोग शामिल होंगे। इनमें डिप्लोमैट्स, आर्टिस्ट्स, लीडर्स और एंटरप्रेन्योर समेत कई तबकों के लोग शामिल होंगे।
21 से 24 जून तक अमेरिका दौरे पर रहेंगे प्रधानमंत्री
प्रधानमंत्री नरेंद्र मोदी 21 से 24 जून तक अमेरिका के दौरे पर रहेंगे। वे 21 जून को न्यूयॉर्क पहुंचेंगे, जहां वे योग दिवस के मौके पर होने वाले कार्यक्रम में शामिल होंगे। इसके बाद वे वॉशिंगटन डीसी जाएंगे जहां 22 जून को व्हाइट हाउस में उनका राजकीय सम्मान किया जाएगा। इसी दिन वे अमेरिकी राष्ट्रपति जो बाइडेन से हाई लेवल बातचीत करेंगे। इसके बाद शाम को जो बाइडेन और फर्स्ट लेडी जिल बाइडेन पीएम मोदी के लिए स्टेट डिनर होस्ट करेंगीं।
22 जून को अमेरिकी संसद को संबोधित करेंगे PM
22 जून को पीएम मोदी अमेरिका के हाउस ऑफ रिप्रजेंटेटिव्स के स्पीकर केविन मैकार्थी के बुलावे पर अमेरिकी संसद के दोनों सदनों के संयुक्त सेशन को भी संबोधित करेंगे। 23 जून को अमेरिका की वाइस प्रेसिडेंट कमला हैरिस और स्टेट सेक्रेटरी एंटनी ब्लिंकन PM मोदी को लंच पर बुलाएंगे।
इनके अलावा प्रधानमंत्री मोदी कई बड़ी कंपनियों के CEO आदि से भी मुलाकात करेंगे। वे अमेरिका में रह रहे भारतीयों से भी मुलाकात करेंगे।
PM मोदी से जुड़ी ये खबरें भी पढ़ें...
PM मोदी के लिए डिनर भी होस्ट करेगी बाइडेन फैमिली:21 जून को बाइडेन-जिल के मेहमान होंगे प्रधानमंत्री, अगले दिन स्टेट डिनर
प्रधानमंत्री नरेंद्र मोदी 21 से 24 जून तक अमेरिका की ऑफिशियल विजिट पर रहेंगे। इस दौरान US प्रेसिडेंट उनके लिए स्टेट डिनर के अलावा इंटीमेट डिनर (या फैमिली डिनर) भी होस्ट करेंगे। मीडिया रिपोर्ट्स में यह जानकारी दी गई है।
मोदी की अमेरिका विजिट के शेड्यूल में पहले इंटीमेट डिनर की बात शामिल नहीं थी। अब यह साफ हो गया है कि 22 जून को स्टेट डिनर से पहले प्रेसिडेंट बाइडेन भारत के प्रधानमंत्री को फैमिली डिनर पर भी बुलाएंगे। इसमें बाइडेन की पत्नी जिल भी मौजूद रहेंगी। पूरी खबर पढ़ें...
अमेरिकी रेस्टोरेंट में मोदी जी थाली लॉन्च:तिरंगा इडली और कश्मीर डिश शामिल; 21 जून को 4 दिन के दौरे पर US जाएंगे PM
प्रधानमंत्री नरेंद्र मोदी की अमेरिका यात्रा से पहले न्यू जर्सी के एक रेस्टोरेंट ने मोदी जी के नाम से खास थाली लॉन्च की है। रेस्टोरेंट के शेफ श्रीपद कुलकर्णी ने इस ‘मोदी जी थाली’ को डिजाइन किया है। इसमें कई भारतीय डिश शामिल हैं। मोदी जी थाली में खिचड़ी, रसगुल्ला, सरसों का साग और दम आलू से लेकर कश्मीरी भोज, तिरंगे के रंग की इडली, ढोकला, छाछ और पापड़ मौजूद हैं। पूरी खबर पढ़ें...